विजय अपने जीवन में व्‍यवहारिक एवं सामाजिक पक्षों को वरीयदता देते हैं। यही कारण है कि वे मेडिकल साइंस की जरूरतों को समझते हुए मृत्‍यु के उपरांत देहदान की वकालत करते हुए भी नजर आते हैं। वे अपने लेख में सुझाव देते हुए कहते हैं कि यदि हम इस व्यवस्था को अपना लें तो मानव अंगों की तस्करी रोकी जा सकती है तथा गरीब लोगों का शोषण भी समाप्त किया जा सकता है। साथ ही वे धार्मिक मान्‍यताओं के मद्देनजर यह भी बताना नहीं भूलते कि इस व्यवस्था में भी बाद में घर पर मृतक की आत्मा की शांति हेतु हवन वैदिक पद्धति से किया जा सकता है।